
ΠΕΡΙΕΧΟΜΕΝΑ 


ΑΠΑΛΛΟΤΡΙΟΣΕΙΣ 

ΑΠΟΦλΧΕΙΧ 

Κήρυξη ως αναδασωτέας εκτάσεως 150 στρεμμάτων, στη 
θέση Αγία Παρασκευή, του Δήμου Λιτοχώρου, Νομού 
Πιερίας. 1 

ΠΟΛΕΟΔΟΜΙΑ 

ΑΠΟΦΛΧΕΙΧ 

Κατάργηση Τμήματος οδού στο Ο.Τ. 128 Σπάρτης. 2 

Τροποποίηση του εγκεκριμένου ρυμοτομικού σχεδίου Σπάρ¬ 
της, στο Ο.Τ. 2 και χαρακτηρισμός του χώρου (ΑΒΓΔ 
ΕΖΗΘΑ) σαν χώρο ανέγερσης της Δημόσιας Βιβλιοθή¬ 
κης. 3 

Καθορισμός ορίου και όρων δόμησης του οικισμού Βρόν¬ 
τους Ν. Πιερίας.4 

ΑΠΑΛΛΟΤΡΙΩΣΕΙΣ 

ΑΠΟΦΛΧΕΙΧ 

ΑρΛ. 7105 (1) 


Κήρυξη ως αναδασωτέας εκτάσεως 150 στρεμμάτων, στη 
θέση Αγία Παρασκευή του Δήμου Λιτοχώρου, Νομού 
Πιερίας. 

Η ΝΟΜΑΡΧΗΣ. ΠΙΕΡΙΑΣ 
Έχοντας υπόψη : 

1. Το άρθρο 117 παρ. 3 του Συντάγματος. 


2. Τις περί διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίοις των 

δασών και των δασικών εν γένει εκτάσεων της χώρας» και 
συγκεκριμένα : α) Του άρθρου 41 παρ. 1, β) Του άρθρου* 
38 παρ. 1. , 

4. Τις διαταγές του Τπουργείου Γεωργίας : α) 160417/ 
1180/8.7.80, β) 182447/3049/24.9.80. 

5. Την από 5.10.85 πρόταση του Δασονομείου Λιτοχώ- 
ρου περί κηρύξεως αναδασωτέας της αναφερομένης στο θέμα, 
εκτάσεως. 

6. Την γνωμοδότηση του Νομαρχιακού Συμβουλίου Δα¬ 
σών, αποφασίζουμε : 

Κηρύσσουμε αναδασωτέα με σκοπό τη διατήρηση του χα¬ 
ρακτήρα της δασικής εκτάσεως που κάηκε στις 3.10.85, την 
δημόσια δασική έκταση των (150) εκατόν πενήντα στρεμμά¬ 
των που βρίσκεται στη θέση Αγία Παρασκευή του Δήμου 
Λιτοχώρου και προσδιορίζεται από τα στοιχεία ΑΒΓΔΑ, 
όπως φαίνονται στο συνημμένο διάγραμμα, το οποίο αποτε¬ 
λεί αναπόσπαστο μέρος της αποφάσεως αυτής και έχει όρια: 

Ανατολικά, Δυτικά, Βόρεια, Νότια : Δασική έκταση. 

Η αποκατάσταση της βλαστήσεως θα γίνει με φυσική ανα¬ 
γέννηση. 

Η απόφαση αυτή να δημοσιευθεί στην Εφημερίδα της 
Κυβερνήσιως. 

Κατερίνη, 10 Οκτωβρίου 1985 

Η ΝοαάΦ^ς 
ΜΑΡΙΑ ΑΡΣΕΝΗ 

ΠΟΛΕΟΔΟΜΙΑ 

ΛΠΟΦΑΖΕΙΧ 

ΑριΟ. Οικ. Π 3116 * (2) 

Κατάργηση Τμήματος οδού στο Ο.Τ. 128 Σπάρτης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη : ... 

1. Τις διατάξεις : α) Του Ν. 1032/80 «περί συστάσεως 
του Υπουργείου Χ.Ο.Π.» β) Του Ν. 3200/55 «περί Διοι¬ 
κητικής Αποκεντρώσεώς», όπως συμπληρώθηκε με το Ν. 
3620/56 γ)'Του'Ν.Δ. 712/70 (εκτελεστικού του Ν.Δ. 532/ 
70, «περί σύμπληρώσεως των διατάξεων «περί Διοικητικής 
Αποκεντρώσεώς κ.λπ.» )όπως τροποποιήθηκε και συμπλη¬ 
ρώθηκε με τα Β.Δ. 677/71 και 198/72 δ) Του από 17.7.1923 
Ν. Δ/τος «περί σχεδίων πόλεων κ.λπ.» και,ειδικώτερα το 
άρθρο 20. 

2. Την Λ9/1-8-3 από 3.8.1971 κοινή εγκύκλιο τών Πρω¬ 
θυπουργού, Αντιπροέδρου και Υπουργού Εσωτερικών «περί 
οργανώσεως των Νομαρχιών». 

3. Την Π. 2838/28.7.82 Απόφαση του Νομάρχη Λα¬ 
κωνίας, με την οποία συστάθηκε το Συμβούλιο Χ.Ο.Π. του 
Νομού Λακωνίας. 

4. Το Νόμο 1337/1983 (Φ.Ε.Κ. 33Α'/14.3.1983) και 
ειδικότερα το άρθρο; 28, που αφορά κοινόχρηστους χώρους 
μέσα σε εγκεκριμένα σχέδια πόλεων. 

5. Την Ε. 20014/34/77 σχετικά με ιδιωτικούς δρόμους 
που προυφίστανται του 1923. 

6. Το Ν. Δ/γμα 690/1948 (Φ.Ε.Κ. 133Α'/8.5.1948 
«Περί σύμπληρώσεως των «περί σχεδίων πόλεων διατάξεων 
και ειδικώτερα την παράγραφο 4 του άρθρου 3. 

7. Τον Ν. 651/1977 (Φ.Ε.Κ. 207Α'/27.7.1977) και ειδι- 
κώτερα το άρθρο 6 

8. Τις από 29.1.1985 και 7.5.1985 αιτήσεις των Ηλία 
Στ. Αργειατάκου, Σταυρούλας I. Ψυχογιού, Αικατερίνης I. 
Πάντου, Ελένης Ρ. Σπυριδοπούλου και Δημητρίου I. Ψυ¬ 
χογιού «Για κατάργηση τμήματος οδού που διέρχεται μέσα 
από το Ο.Τ. 128 του ρυμοτομικού σχεδίου Σπάρτης και 
προσκύρωση της επιφάνειας του στους παραπάνω. 


9. Την αριθμ. 47/1985 Απόφαση του Δημοτικού Συμβου¬ 
λίου. του. Δήμου Σπαρτιατών (πρακτικό 6ο .της 19.3.85 
που μας έστειλε το Τμήμα Τοπικής Αυτοδιοίκησης της Νο¬ 
μαρχίας Λακωνίας, με το 4317/18.4.1985, έγγραφό του, με 
το οποίο το Δημοτικό Συμβούλιο του Δήμου Σπαρτιατών: 

α) Εισηγείται την κατάργηση τμήματος οδού μέσα στο 
Ο.Τ. 128 μεταξύ των οδών Κύπρου και Τριακοσίων που φαί¬ 
νεται στο Σχετικό Τοπογραφικό διάγραμμα, υπό στοιχεία 
Β-Γ-Δ-Ε-. Πλάτους 2,5 μέτρων. 

β) Εισηγείται όπως ο χώρος της προτεινόμενης να κα- 
ταργηθεί οδού που είναι Δημοτικός, να προσκυρωθεί μέ την 
προβλεπόμενή διαδικασία αφού ολοκληρωθούν οι διαδικα¬ 
σίες κατάργησής της. 

10. Το συνημμένο Τοπογραφικό διάγραμμα, κλίμακας 
1 :250 που συνέταξε ο Πολιτικός Μηχανικός, Ηλίας Ψυ¬ 
χογιός, το Δεκέμβριο του 1984. 

11. Το γεγονός ότι δεν υπάρχουν ιδιοκτησίες που προϋ¬ 

πάρχουν του 1948 και με την κατάργηση του δρόμου αυτού 
να αποκλείεται η επικοινωνία τους με .εγκεκριμένους οδούς 
του σχεδίου πόλης.. .■... ί: Ν,.. .. . 

12. Την αριθμ. Π-1725 εισήγηση του Τ.Π. και Π.Ε: στο 

Συμβούλιο Χ.Ο.Π; . . 

13. Τη γνωμοδότηση του Συμβουλίου Χ.Ο.Π. της 4.7. 
1985 για το 5ο θέμα του πρακτικού 5., αποφασίζουμε : 

Τη κατάργηση του τμήματος του δρόμου πόυ' διασχίζει 
το Ο.Τ. 128 μεταξύ των δρόμων Κύπρου και Τριακοσίων 
του σχεδίου της πόλης Σπάρτης, όπως φαίνεται στο από 
Δεκεμβρίου 1984 τοπ/φικό διάταγμα του Πολ. Μηχανικού 
Ηλία Ψυχογιού. 

Η απόφασή μας αυτή, να δημοσιευθεί στην Εφημερίδα 
της Κυβερνήσεως. 

Σπάρτη, 7 Αυγούστου 1985 

Ο Νομάρχης 
Γ. ΣΑΒΑΛΑΝΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


Αριθ. Π-3115 (3) 

Τροποποίηση του εγκεκριμένου ρυμοτομικού σχεδίου Σπάρ¬ 
της στο Ο.Τ. 2 και χαρακτηρισμός του χώρου (ΑΒΓΔΕ 

ΖΗΘΑ) σαν χώρο ανέγερσης της Δημόσιας Βιβλιοθήκης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη : 

1. Τις διατάξεις : α) Του Ν. 1032/80 «περί συστάσεως 
του Υπουργείου Χ.Ο.Π.», β) Του Ν. 3200/55 «περί Διοι¬ 
κητικής Αποκεντρώσεως», όπως συμπληρώθηκε με το Ν. 
3620/56, γ) Του Ν.Δ. 712/70 (εκτελεστικού του Ν.Δ. 532/ 
70, «περί συμπληρώσεως των διατάξεων «περί Διοικητικής 
Αποκεντρώσεως κ.λπ.») όπως τροποποιήθηκε και συμπλη¬ 
ρώθηκε με τα Β.Δ. 677/71 και 198/72, δ) Του από 17.7. 
1923 Ν. Δ/τος «περί σχεδίων πόλεων κ.λπ.» και ειδικώτερα 
τα άρθρα 30 έως 41. 

2. Την Λ9/1-8/3 από 3.8.1971 κοινή εγκύκλιο των Πρω¬ 
θυπουργού, Αντιπροέδρου και Υπουργού Εσωτερικών «περί 
οργανώσεως των Νομαρχιών». 

3. Την αριθμ. Π-2484 απόφαση του Νομάρχη Λακωνίας 
με την οποίαν συστάθηκε το συμβούλιο Χ.Ο.Π. του Νομού 
Λακωνίας. 

4. Το Ν. Δ/γμα 8/1973 «Περί γενικού οικοδομικού κα¬ 
νονισμού». 

5. Την αριθμόν 6244/1585 απόφαση του Υπουργού Οι¬ 
κονομικών που αφορά την αποδοχή της δωρεάς οικοπεδικής 
εκτάσεως του Δήμου Σπαρτιατών, προς το Ελληνικό Δημό¬ 
σιο, περίληψη της οποίας δημοσιεύτηκε στην Εφημερίδα της 
Κυβερνήσεως. 

6. Το αριθμ. 13960/ΔΠΚΑΝΜ/451/19.3.1985 έγγραφο 
της Δ/νσης Πολιτιστικού Κτηρίων και Αναστηλώσεως Νεω- 
τέρων Μνημείων του ΥΠ.ΠΕ., με το οποίο μας διαβιβά¬ 
ζεται η μελέτη εφαρμογής για την έκδοση οικοδομικής 
άδειας ανέγερσης δημόσιας Βιβλιοθήκης Σπάρτης. 


7. Το αριθμ. Οικ. Π-1575/α/9.4.1985 έγγραφό μας προς 
το Δήμο Σπαρτιατών για την τροποποίηση του εγκεκριμένου 
ρυμοτομικού σχεδίου Σπάρτης, για αλλαγή χρήσης του Οι¬ 
κοπέδου (ΑΒΓΔΕΖΗΘΑ) σαν χώρο ανέγερσης της Δημό¬ 
σιας Βιβλιοθήκης Σπάρτης. 

8. Το αριθμ. Π/4077/3.7.1985 έγγραφο του Δήμου Σπαρ¬ 
τιατών, με το οποίο μας αποστέλλονται: 

α) Αντίγραφο της 64/1985 απόφασης του Δήμου Σπαρ¬ 
τιατών, για την τροποποίηση του εγκεκριμένου ρυμοτομικού 
στο Ο.Τ. 2. και καθορισμός χώρου (ΑΒΓΔΕΖΗΘΑ) 
σαν χώρου ανεγέρσεως της Δημόσιας, Βιβλιοθήκης Σπάρτης. 

β) Δύο τοπικές Εφημερίδες, στις οποίες δημοσιεύθηκε 
η 64/1985 απόφαση. 

γ) Αποδεικτικό δημοσίευσης δι αναρτήσεως της 64/1985 
απόφασης. 

δ) Αριθμ. 4078/3.7.85, βεβαίωση του Δημάρχου Σπαρ¬ 
τιατών, για τη μη υποβολή ενστάσεων. 

9. Την αριθμ. Π-2632 εισήγηση του Τ.Π. και Π.Ε. στο 
Συμβούλιο Χ.Ο.Π. 

10. Τη γνωμοδότηση του Συμβουλίου X Ο. Π. της 1.8. 
1985 για το 2ο θέμα του Πρακτικού 6., αποφασίζουμε : 

Την τροποποίηση του ρυμοτομικού σχεδίου Σπάρτης, στο 
Ο.Τ. 2. και χαρακτηρίζουμε το χώρο (ΑΒΓΔΕΖΗΘΑ) σαν 
χώρο ανέγερσης της Δημόσιας Βιβλιοθήκης Σπάρτης, όπως 
φαίνεται στο συνημμένο τοπογραφικό διάγραμμα, που συ¬ 
νοδεύει την απόφαση. 

Η απόφασή μας αυτή, να δημοσιευτεί στην Εφημερίδα 
της Κυβερνήσεως. 

Σπάρτη, 7 Αυγούστου 1985 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΑριΟ. 6525 (4) 

Καθορισμός ορίου και όρων δόμησης του οικισμού Βροντούς 
Ν. Πιερίας. 

Η ΝΟΜΑΡΧΗΣ ΠΙΕΡΙΑΣ 
Έχοντας υπόψη : 

1. Την παράγ. 5 του άρθρου 42 του Ν. 1337/1983 «επέ¬ 
κταση των πολεοδομικών σχεδίων οικιστική ανάπτυξη και 
σχετικές ρυθμίσεις, όπως τροποποιήθηκε με το άρθρο 8 πα- 
ρά'γ. 17 του Ν. 1512/85. 

2. Το Π. Δ/γμα της 24.4.1985 «τρόπος καθορισμού ορίων 
οικισμών της χιόρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους, 
(Φ.Ε.Κ. 181/3.5.1985 τ.Δ). 

3. Την με αριθμό ΤΠ 4518/12.7.1985 απόφασή μας με 
την οποία έγινε η κατάταξη των οικισμών του Ν. Πιερίας 
στις κατηγορίες που προβλέπει το παραπάνω Π. Δ/γμα και 
με την οποία ο οικισμός της Βροντούς έχει χαρακτηρισθεί σαν 
μεσαίος στάσιμος οικισμός. 

4. Τοπογραφικό διάγραμμα, σε κλίμακα 1 :5000 στο 
οποίο φαίνεται ό οικισμός Βροντούς. 

5. Το ΤΠ 3914/18.6.1985 έγγραφο του Τμήματος Πο¬ 
λεοδομίας και ΠΕ Ν. Πιερίας, με το οποίο στάλθηκε στην 
Κοινότητα Βροντούς τοπογραφικό διάγραμμα της μελέτης 
καθορισμού του ορίου του οικισμού. 

6. Το γεγονός ότι η Κοινότητα Βροντούς δεν τήρησε την 
διαδικασία έγκρισης του ορίου μέσα στην προθεσμία, που 
προβλέπεται από το άρθρο 3 παράγ. 5 του Π.Δ/τος της 24. 
4.1985 με αποτέλεσμα να θεωρείται για τον Νομάρχη η γνω¬ 
μοδότηση του Κοινοτικού συμβουλίου θετική. 

7. Την σχετική γνωμοδότηση του Συμβουλίου Χ.Ο.Π. 
του Ν. Πιερίας από το πρακτικό της συνεδρίασης, της 4ης 
Σεπτέμβρη, 1985, αποφασίζουμε : 

Α. Καθορίζουμε το όριο του οικισμού βροντούς, όπως αυ¬ 
τό φαίνεται πάνω στο τοπογραφικό διάγραμμα που συνο¬ 
δεύει την παρούσα και αποτελεί αναπόσπαστο μέλος αυτής 
και το προσδιορίζουμε από τα κατακάτω σημεία. Τα 1 και 
2 σημεία του ορίου της εγκεκριμένης διανομής οικοπέδων. 
Το 3 οικοδομή Δημητρίου Καλατζή. Τα 4,5,5α,6 και 7 ση¬ 
μεία του ορίου του σχεδίου της διανρμής οικοπέδων. Το 8 
όριο κοινοτικής έκτασης με δρόμο προς αγία Κόρη και σε 
απόσταση από το όριο της διανομής των οικοπέδων (ση¬ 
μείο 7) 300 μ. Το 9 όριο αγροτικού δρόμου με κοινοτική 
έκταση και σε απόσταση από την τομή αυτού του δρόμου με 
το όριο διανομής οικοπέδων 400 μ. Το 10 όριο του δρόμου 
προς παλιά Βροντού με κοινοτική έκταση και σε απόσταση 
από την τομή αυτού του δρόμου με το όριο της διανομής οι¬ 
κοπέδων 400μ. Το 11 όριο της διανομής οικοπέδων με την 
κοινοτική έκταση και σε απόσταση από το σημείο 12, 250μ. 
Το 12 είναι η νοτιοδυτική γωνία του ορίου της διανομής οι¬ 
κοπέδων Βρο\τούς. 

Β. Καθορίζουμε τους παρακάτω όρους δόμησής για τα 
οικόπεδα που βρίσκονται μέσα στο όριο του οικισμού. 

1. Αρτιότητα 

α) Μέσα στο όριο του οικισμού άρτια είναι τα οικόπεδα 
που έχουν εμβαδόν 500τ.μ.. 

β) Κατά παρέκλιση θεωρούνται άρτια τα οικόπεδα που 
έχουν μέχρι την ημέρα δημοσίευσης της παρούσας 300τ.μ. 
εμβαδόν. 


γ) Επίσης θεωρούνται άρτια τα οικόπεδα με όποιο εμβα¬ 
δόν είχαν κατά την 3.5.85. 

δ) Για την αρτιότητα των οικοπέδων προσμετράται και 
η τυχόν έκταση που παραχωρείται από τον ιδιοκτήτη για την 
δημιουργία κοινόχρηστου χώρου. 

2. Μέγιστο ποσοστό κάλυψης. 

α) Το μέγιστο ποσοστό κάλυψης των οικοπέδων ορίζεται 
στο 60 % της επιφάνειάς τους για κατοικία ή μικτή χρήση. 

β) Μέγιστη επιτρεπόμενη συνολική επιφάνεια ορόφων 
εμβαδού 240 τ.μ. επί πλέον επιτρέπεται η κατασκευή βοη¬ 
θητικών χώρων μέχρι μέγιστης επιφάνειας 60 μ2 υπό τον 
όρον ότι η συνολική κάλυψη του οικοπέδου δεν υπερβαίνει 
το μέγιστο ποσοστό κάλυψής 60 %. 

γ) Για περιπτώσεις οικοπέδων μικροτέρων των 200μ2 
ισχύει η παραγ. 2γ του άρθρου 5 του Π.Δ/τος της 24.4.85. 

δ) Επιτρέπεται η υπέρβαση της παραπάνω επιτρεπόμενης 
συνολικής επιφάνειας των ορόφων (240μ2) προκειμένου για 
ειδικά κτίρια για τα οποία ορίζεται συντελεστής δόμησης 
0,4 και για κτίρια κοινής ωφελείας για τα οποία ορίζεται 
συντελεστής δόμησης 0,8. 

3. Σύστημα δόμησης. 

Σαν σύστημα δόμησης των οικοπέδων ορίζεται το σύστη- ’ 
μα των πτερύγων. 

4. Μέγιστος αριθμός ορόφων και μέγιστο ύψος κτιρίων : 
α) Ο μέγιστος αριθμός των ορόφων των κτιρίων ορίζε¬ 
ται σε δύο (2) ανεξάρτητα από το πλάτος της οδού. 

β) Σαν μέγιστο ύψος κτιρίου ορίζονται τα 7,50μ. μετρού- 
μενο από το χαμηλότερο σημείο της τομής του περιγράμμα¬ 
τος του κτιρίου με το φυσικό ή διαμορφωμένο έδαφος. 

γ) Σε περίπτωση προσθήκης καθ' ύψος ορόφου πάνω σε 
νόμιμα υφιστάμενο ισόγειο κτίριο επιτρέπεται η υπέρβαση 
του ύψους των 7,50 μ. μέχρι ενός (1,00) μέτρου εφ' όσον 
δεν είναι δυνατή η προσθήκη ορόφου μέσα στα 7,50μ. 

5. Ειδικοί όροι δόμησης : 

α) Στέγη κεραμοσκεπής με βυζαντινά ,ρωμαϊκά ή γαλλι¬ 
κά κεραμίδια χρώματος κόκκινου με κλίσεις μέχρι 35 % και 
μέγιστο ύψος 1,80 μ. (1 μέτρο και ογδόντα εκ.). 

β) Οι επιφάνειες των όψεων των κτιρίων θα είναι λευκού 
χρώματος. 

γ) Οι ανοικτοί εξώστες θα καταλαμβάνουν το ανώτερο 
το 1/2 του μήκους κάθε όψης κτιρίου. 

δ) Τα κιγκλιδώματα των εξωστών και των εξωτερικών 
κλιμάκων θα είναι σιδερένια ή ξύλινα. 

ε) Αναλογία εξωτερικών ανοιγμάτων στο σύνολο της επι¬ 
φάνειας του ισογείου 2/10 και του ορόφου 3/10 για κατοικία. 
Για κτίρια μικτής ή ειδικής χρήσης κατά την κρίση της 
ΕΕΑΕ. 

ζ) Περίφραξη του οικοπέδου κατά την πρόσοψη πλήρης 
τοιχοποιία μέχρι μέγιστο ύψος 0,70 εκ. και στη συνέχεια 
μεταλλικό ή ξύλινο κιγκλίδωμα. Οι μελέτες για έκδοση άδειας : 
ανέγερσης οικοδομών ειδικής χρήσης (πλην κατοικίας και 
αποθηκών) θα ελέγχονται από την ΕΕΑΕ. 

Κατά τα λοιπά θα ισχύουν οι γενικές διατάξεις δόμησης 
των άρθρων 5,6 και 7 του Π.Δ/τος της 24.4.85. 

Κατερίνη, 30 Σεπτεμβρίου 1985 

Η Νομάρχης 
ΜΑΡΙΑ ΑΡΣΕΝΗ 








